Ein helsta bygging Tækniminjasafns Austurlands skemmdist meira í aurskiðunni í desember en talið var. Tæma þarf húsið sem er ótraust. Enn finnast merkir safngripir í skriðunni og er mikið verk fyrir höndum að hreinsa muni. Safnið hefur ráðist í hópfjármögnun á netinu.
Rekstrargrundvöllur safnisins áður en þessi ósköp dundu yfir hann var ekki tryggur þannig að í raun bara til að geta haldið þessu starfi áfram og horft fram á við þá þurfum við meira fjármagn.
Segir Elfa Hlín Sigrúnar Pétursdóttir, ráðgjafi hjá Tækniminjasafninu. Markmiðið er að safna um 10 milljónum króna fyrir 15. mars í gegum Karolina fund. Enn er unnið að því að bjarga gripum úr rústunum og þeir sem hafa verið grafnir úr jörðu bíða í fiskikörum í mjölskemmu Síldarvinnslunnar. Hreinsun er unnin í samráði við Þjóðminjasafnið og á tvegga vikna fresti kemur hópur safnafólks austur til aðstoðar við að flokka, meta og hreinsa gripi.
Og þeir eru í mjög misjöfnu ástandi. Sumir eru ótrúlega heilir á meðan aðrir eru gjörónýtir. Það þarf þá að taka ákvörðun um hvað er það heillegt að það sé þess virði að geyma það og þá er heilmikil forvarsla framundan. Nú er til dæmis mikið af skjölum og ljósmyndum sem við erum að bjarga og fyrsta skrefið er í rauninni að setja það í frost. Svo getum við farið í gegnum það hægt og rólega. Þetta er alveg gífurlega mikil vinna framundan.
Í gær fundust húsamyndir Dieters Roth illa leiknar eftir skriðuna. Hús safnsins standa á hættusvæði og þarf að tæma þau öll, Gömu símstöðina, Angró og stálgrindarskemmu. Skriðan féll á innsta hluta vélsmiðu Jóhanns Hanssonar og var talið að aðrir hlutar hússins væru í lagi. Annað hefur komið á daginn.
En svo þegar var farið að grafa frá þá kemur í ljós að burðarvirki hússins er mjög laskað og það er núna enn eitt forgangsmálið á okkar lista að það þarf að tæma það af safngripum því það er bara ekki öryggt það hús.
Einn þeirra gripa sem stóð inni í þeim hluta hússins sem varð fyrir skriðunni var svokallaður þúfnabani eða Traktor International 1924.
Og hann er allur beiglaður og krabúleraður og fullur af mold og við höfum í hyggju að geyma hann svona sem minnismerki eða heimild um þessi ósköp.